[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 20.4.2007

COM(2007) 205 τελικό

2006/0018 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την

κοινή θέση του Συμβουλίου για την έγκριση πρότασης οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 76/769/ΕΟΚ του Συμβουλίου όσον αφορά περιορισμούς κυκλοφορίας στην αγορά ορισμένων οργάνων μέτρησης που περιέχουν υδράργυρο

2006/0018 (COD)

Α ΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την

κοινή θέση του Συμβουλίου για την έγκριση πρότασης οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 76/769/ΕΟΚ του Συμβουλίου όσον αφορά περιορισμούς κυκλοφορίας στην αγορά ορισμένων οργάνων μέτρησης που περιέχουν υδράργυρο

(Κείμενο που παρουσιάζει ενδιαφέρον για τον ΕΟΧ)

1. ΙΣΤΟΡΙΚΟ

Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2006) 0069 τελικό – 2006/0018 (COD): | 21 Φεβρουαρίου 2006 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 13.9.2006 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 14 Νοεμβρίου 2006 |

Ημερομηνία της πολιτικής συμφωνίας (Συμβούλιο Ανταγωνιστικότητας): | 13 Δεκεμβρίου 2006 |

Ημερομηνία έκδοσης της κοινής θέσης: | 19.4.2007 |

2. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Η οδηγία θα επιβάλει περιορισμούς στη διάθεση στην αγορά ορισμένων οργάνων μέτρησης που περιέχουν υδράργυρο με σκοπό τη διαφύλαξη της εσωτερικής αγοράς και, παράλληλα, την υψηλού επιπέδου προστασία της ανθρώπινης υγείας και του περιβάλλοντος.

Η παρούσα πρόταση είναι η πρώτη μιας σειράς προγραμματισμένων νομοθετικών δράσεων για την εφαρμογή της κοινοτικής στρατηγικής για τον υδράργυρο που εγκρίθηκε τον Ιανουάριο του 2005. Με τους περιορισμούς θα απαγορευτεί η διάθεση στην αγορά θερμομέτρων πυρετού με υδράργυρο (που πωλούνται στο ευρύ κοινό και στους επαγγελματίες χρήστες) και όλων των άλλων οργάνων που περιέχουν υδράργυρο και πωλούνται στο ευρύ κοινό. Τα όργανα μέτρησης στον τομέα της υγειονομικής περίθαλψης εκτός από τα θερμόμετρα πυρετού εξαιρούνται από την απαγόρευση αυτή για λόγους που αφορούν την ασφάλεια του ασθενή, δεδομένου ότι δεν είναι ακόμη βέβαιο ότι υπάρχουν αξιόπιστα και ισοδύναμης απόδοσης εναλλακτικά προϊόντα. Οι άλλες επαγγελματικές και επιστημονικές χρήσεις είναι πολύ περιορισμένες και για το λόγο αυτό δεν περιλήφθηκαν στον περιορισμό με βάση την αναλογικότητα.

3. Π ΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΚΟΙΝΗ ΘΕΣΗ

3.1 Γενικές παρατηρήσεις επί της κοινής θέσης

Η Επιτροπή μπορεί να υποστηρίξει την κοινή θέση του Συμβουλίου. Η κοινή θέση συμφωνεί με το συμβιβασμό που επιτεύχθηκε στις άτυπες συζητήσεις μεταξύ του Συμβουλίου, του εισηγητή του Ευρωπαϊκού Κοινοβουλίου και της Επιτροπής, αλλά δεν έγινε δεκτή από την πλειοψηφία στο Ευρωπαϊκό Κοινοβούλιο. Η κοινή θέση υποστηρίχθηκε από όλα τα κράτη μέλη με εξαίρεση τη Δανία και τη Σουηδία, οι οποίες αντιτάχθηκαν στην πρόταση επειδή δεν απαγορεύει την πώληση σφυγμομανομέτρων (πιεσόμετρα) που προορίζονται για χρήση στον τομέα της υγειονομικής περίθαλψης.

3.2 Τροπολογίες του Ευρωπαϊκού Κοινοβουλίου που περιλαμβάνονται στην τροποποιημένη πρόταση και στην κοινή θέση

Η κοινή θέση περιλαμβάνει όλες τις τροπολογίες του Ευρωπαϊκού Κοινοβουλίου τις οποίες μπορεί να αποδεχθεί η Επιτροπή. Οι τροπολογίες αυτές είναι: (i) οι τροπολογίες 12, 16 και 17, οι οποίες έγιναν δεκτές εξ ολοκλήρου από την Επιτροπή, δεδομένου ότι βελτιώνουν τη σαφήνεια των αιτιολογικών σκέψεων, (ii) οι τροπολογίες 18 (τελευταίο μέρος) και 15 που καλούν την Επιτροπή να επανεξετάσει την ύπαρξη εναλλακτικών προϊόντων για τα σφυγμομανόμετρα με υδράργυρο και άλλα όργανα μέτρησης που προορίζονται για βιομηχανικές και επαγγελματικές χρήσεις, με σκοπό την επέκταση των περιορισμών και (iii) οι τροπολογίες 13 και 19 (πρώτο μέρος) που επιτρέπουν τη συνέχιση του εμπορίου παλαιών οργάνων μέτρησης τα οποία περιέχουν υδράργυρο, επειδή η έκταση του εμπορίου αυτού είναι περιορισμένη και δεν δημιουργεί κίνδυνο για την ανθρώπινη υγεία ή για το περιβάλλον.

3.3 Τροπολογίες του Ευρωπαϊκού Κοινοβουλίου που δεν συμπεριλήφθηκαν στην τροποποιημένη πρόταση και δεν ενσωματώθηκαν στην κοινή θέση

Ορισμένες τροπολογίες δεν έγιναν δεκτές από την Επιτροπή και δεν συμπεριλήφθηκαν στην κοινή θέση. Οι τροπολογίες αυτές είναι: (i) η τροπολογία 6, επειδή δεν υπάρχει επιστημονική βάση για την επέκταση των περιορισμών σε όργανα που περιέχουν υδράργυρο εκτός από εκείνα που περιγράφονται στην πρόταση, (ii) η τροπολογία 8, επειδή η Επιτροπή δεν μπορεί να αποδεχθεί απαγόρευση των σφυγμομανομέτρων στον τομέα της υγειονομικής περίθαλψης, επειδή, σύμφωνα με την πλειονότητα των ιατρών εμπειρογνωμόνων, τα όργανα αυτά είναι ουσιαστικής σημασίας για σκοπούς βαθμονόμησης καθώς και για τη διάγνωση και τη θεραπεία ειδικών ασθενειών, (iii) η τροπολογία 9, επειδή δεν άλλαζε τη σημασία του αρχικού κειμένου και είναι λιγότερο σαφής, και (iv) η τροπολογία 19 (τελευταίο μέρος), επειδή η Επιτροπή δεν μπορεί να υποστηρίξει μόνιμη παρέκκλιση για βαρόμετρα που προορίζονται για πώληση στο ευρύ κοινό, δεδομένου ότι διατίθενται ήδη ευρέως σε παρόμοια τιμή εναλλακτικά προϊόντα χωρίς υδράργυρο.

3.4 Θέση της Επιτροπής για τις νέες διατάξεις που εισήγαγε το Συμβούλιο

Η κοινή θέση ενσωματώνει τροποποιήσεις στην αρχική πρόταση τις οποίες μπορεί να υποστηρίξει η Επιτροπή. Εκτός από ορισμένες διασαφηνίσεις στις αιτιολογικές σκέψεις, οι κύριες τροποποιήσεις αφορούν τις ακόλουθες προσθήκες: (i) μόνιμη παρέκκλιση για παλαιά όργανα μέτρησης (ii) προσωρινή παρέκκλιση για την πώληση βαρομέτρων στο ευρύ κοινό με σκοπό τη σταδιακή κατάργησή τους εντός 2 ετών (iii) επανεξέταση από την Επιτροπή δύο έτη μετά την έναρξη ισχύος της οδηγίας σχετικά με την ύπαρξη ασφαλέστερων εναλλακτικών προϊόντων για τα σφυγμομανόμετρα και άλλα όργανα μέτρησης.

3.5 Σημαντικά προβλήματα που προέκυψαν κατά την έγκριση της κοινής θέσης

Η Σουηδία και η Δανία ψήφισαν κατά της κοινής θέσης εφόσον θεωρούν ότι υπάρχουν διαθέσιμα στον τομέα της υγειονομικής περίθαλψης κατάλληλα εναλλακτικά προϊόντα για τα σφυγμομανόμετρα που περιέχουν υδράργυρο και, επομένως, η διάθεσή τους στην αγορά πρέπει να απαγορευθεί.

4. ΣΥΜΠΕΡΑΣΜΑΤΑ

Η Επιτροπή συντάσσεται με την κοινή θέση.

5. ΔΗΛΩΣΕΙΣ ΤΗΣ ΕΠΙΤΡΟΠΗΣ

Ουδέν.